"நான் காவல்துறை பணியில் இருந்தபோதே, நம்மாழ்வார் அய்யாவின் தொடர்பு கிடைத்தது. அவரை எங்கள் தோட்டத்துக்கு அழைத்து வந்தேன். அதற்கு முன்பு வரை, எங்கள் தோட்டத்தில் செயற்கை விவசாயம்தான் நடந்துச்சு. 'இயற்கையோடே பொறந்து வளர்ந்து, இயற்கையோட இயற்கையா சரணாகதி அடையப்போறோம். இதுல,விவசாயம் உள்ளிட்ட எல்லாத்தையும் நாம செயற்கையா செய்யணுமா?'ன்னு கேட்டார். அன்னையிலேர்ந்து நான் இயற்கை விவசாயத்துக்கு மாறிட்டேன். ஆரம்பத்துல லாபம் வரலை. நம்மாழ்வார் அய்யா சொன்னவற்றை பாடமா வச்சுக்கிட்டு செயல்பட்டேன். மலடான மண்ணும் வளமாச்சு. அதுல விளைந்த உணவு வகைகளைச் சாப்பிட்டு,எ ங்க உடம்பும் தெம்பாச்சு. அதனால, நம்மாழ்வார் அய்யா போட்டோவை மரத்துல மாட்டி, தினமும் காலையில் வேலையை ஆரம்பிக்கும்போதும், மாலையில் வேலை முடியும்போதும் அவரை கைதொழுது வேண்டிக்கொள்வேன். இதனால், ஒவ்வொரு நாளும் இன்பமா கரையுது" என்றார் நெக்குருக.